Chong Eng

Dato' Seri Chong Eng (; pinyin: Zhāng Yīng; lahir 6 Julai 1957) merupakan Ahli Parlimen Bukit Mertajam, Pulau Pinang dari Parti Tindakan Demokratik (DAP). Beliau kini menjadi ADUN untuk Padang Lalang, Pulau Pinang dan Exco dalam kerajaan Pulau Pinang. Beliau pernah menjadi Ahli Parlimen Malaysia untuk Bukit Mertajam, Pulau Pinang yang beliau memenangi sejak tahun 1999 dan diadakan sehingga 2013. Beliau juga berkhidmat di Pusat Krisis Wanita dan Perkhidmatan AIDS Masyarakat Pulau Pinang. Beliau juga memegang keahlian timbalan ketua untuk Kaukus Parlimen Wanita dan duduk sebagai anggota Jawatankuasa Tetap. Chong Eng kini menjadi pengerusi DAP Wanita, sayap wanita DAP. Beliau juga merupakan Timbalan Ketua Setiausaha Jawatankuasa Eksekutif Pusat parti.

Keluarga 
Beliau berkahwin dengan Gunabalan Krishnasamy yang merupakan seorang artis. Pasangan ini mempunyai dua anak lelaki, yang kini masih bersekolah. Salah satunya ialah mengkaji kejuruteraan di sebuah kolej tempatan, manakala yang satu lagi di sekolah rendah jenis Cina.

Kehidupan peribadi dan pendidikan 
Beliau dilahirkan di sebuah perkampungan baru di Pahang dari keluarga 10 adik-beradik. Beliau memulakan pendidikan rendah di sekolah rendah Cina sahaja di kampung itu. Beliau juga merupakan gadis pertama dari kampung untuk melanjutkan pengajian di universiti tempatan, iaitu Universiti Pertanian Malaysia (sekarang Universiti Putra Malaysia (UPM)). Beliau akhirnya memperoleh ijazah Sarjana Muda Sains dalam Pengajian Pembangunan Manusia dari UPM. Sekarang, dia menulis secara teratur dalam akhbar Cina tempatan dan telah menerbitkan tiga buah buku.

Kerjaya politik 

Pada tahun 1995, Chong Eng telah bertanding untuk kerusi Dewan Undangan Negeri Batu Lanchang dan telah berjaya dipilih sebagai wakil rakyat Batu Lanchang. Beliau merupakan wakil rakyat wanita pertama dari DAP dalam Dewan Undangan Negeri Pulau Pinang. Dalam tempoh tersebut, Chong Eng juga merupakan wakil rakyat Pembangkang tunggal dalam Dewan Negeri.

Dalam Pilihan Raya Umum Malaysia 2008 beliau mengalahkan calon dari Barisan Nasional, Ong Tang Chuan dengan majoriti sebanyak 5,767 undi. Beliau memperolehi 27,817 undi berbanding lawannya memperolehi hanya 22,050 undi. Beliau mempertahankan kerusi tersebut yang dimenanginya sejak 1999.

Keputusan pilihan raya

Anugerah
 Darjah Gemilang Pangkuan Negeri (DGPN) (2023)

Rujukan

Pautan luar 
 Laman web

Orang dari Pahang
Anggota wanita Parti Tindakan Demokratik
Ahli politik Malaysia berketurunan Cina
Ahli wanita Dewan Rakyat Malaysia
Orang hidup
Kelahiran 1957
ADUN Pulau Pinang
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12